ming030890/wiki-yue-high-quality huggingface dataset:
健身

健身係指改善體能同健康嘅運動，可以有唔同效果，包括操肌肉、提升心肺功能或者減肥等等。健身經常都會用到一啲器械幫手。
健身嘅用途同目標廣泛；唔同人嘅着眼點迥異；可以係平衡噉操練全身上下，以促進健康；亦可以係強化某啲部位，改善若干運動嘅表現。而一字之差嘅健美嘅成敗標準，簡單得多。
健怡汽水

健怡汽水俗名減肥汽水，係用代糖取代糖分嘅汽水，標榜啱減肥嘅人飲。最常見嘅健怡汽水係健怡可樂，其他口味嘅汽水就相對比較少出健怡版本。
健神星

健神星（粵拼：gin3 san4 sing1；英文：10 Hygiea），又叫小行星10，係太陽系嘅小行星帶其一小行星，由意大利科學家加斯帕里斯喺1849年4月12號嘅甘帕尼亞拿坡利發現。個名出自希臘神話嘅健康女神。佢係小行星系入面，第10粒被發現嘅小行星。
健康院

健康院，綜合診所一類，通常設喺地方之中，有普通科醫生同護士做診斷、護理同治療，即普通料門診。之不過，並唔限於此，有藥房，有放射房，有化驗室，有專科門診，好似眼科、皮膚科、婦科、產科、兒科、家庭科、老人科等等，視乎財力同當地需要變化。健康院歸入地方醫療一環，屬保障基層健康。有公共醫療保險地方，啲人就會去健康院睇病。英文名好多，如healthcare centre、health centre、community health centre，故此有時會名為健康中心，或衞生中心，以健康為主題嘅中心。
英國一九二〇年就有報告，要設健康院，不過之後再無報告。一九三九年就見有出現健康院，指一啲新健地方醫療大樓。
健明邨

健明邨係香港嘅一條公共屋邨，喺新界調景嶺，一共有10座樓，2003年入伙。
兩棲動物

兩棲動物，又叫兩棲綱，泛指所有嘅青蛙、蟾蜍、火蠑螈、蠑螈。係4千萬年前由魚類嘅祖先進化而成嘅第一隻四腳動物。佢哋亦係陸地上第一群脊椎動物。
英文Amphibian源自希臘文（amphibious），意思係解兩種生活。

生理特性
現代嘅兩棲動物近乎冚唪唥都係住淡水嘅：兩棲動物啲皮膚有高滲透性，容易俾水或者鹽通過；佢哋一浸入鹹水，身體就會勁俾鹽入侵；跟住就會造成體內鹽嘅濃度高得滯，搞到佢哋體內嘅化學過程失衡引致死亡；所以絕大多數嘅兩棲類都頂唔順鹹水。
兩性異形

兩性異形（粵拼：loeng5 sing3 ji6 jing4 | 英文：sexual dimorphism），又或者譯做公乸異形，係指一個物種嘅公同乸外形同結構上有顯著差異。

哺乳類
人類：成年嘅公有鬍鬚等嘅特徵，而成年嘅乸會有明顯嘅乳房；公嘅體型比乸大些少。

昆蟲
兜蟲：公嘅有角，乸嘅冇角，而且公嘅會大隻少少。
螳螂：乸嘅通常會明顯大隻啲。
一隻公嘅紅襟粉蝶（Anthocharis cardamines）
乸嘅紅襟粉蝶；公同乸嘅紅襟粉蝶嘅翼斑紋唔同款。唔係蝴蝶專家嘅人睇到可能以為佢哋唔同物種。
一隻公乸同體嘅大藍閃蝶；佢兩邊嘅翼唔同款－一邊似公一邊似乸。
兩會

兩會（粵拼：loeng5 wui2）通常係指基本同期召開嘅中華人民共和國全國人民代表大會會議同中國人民政治協商會議全國委員會會議兩者合稱時嘅簡稱，同埋同行政區劃同級且基本同期召開嘅地方各級人民代表大會會議同地方委員會會議兩者合稱時嘅簡稱。呢個名詞唔係正式用語，凈係一種出於方便目的嘅俗稱，以方便新聞媒體報導，同埋為「兩會」提供共同嘅新聞同服務接待時方便使用。
兩文三語

兩文三語（英文：biliteracy and trilingualism）係香港政府推廣嘅語言政策。兩種文字係中文同埋英文，三種語言係粵語（廣東話）、英語同埋普通話。
喺赤鱲角嘅高速公路嘅雙文標誌

政策內容
香港政府喺香港主權移交（1997年）後實行「兩文三語」嘅語言政策：書面文係中文同埋英文、口語係粵語、英語同埋普通話。第一語言係粵語，粵語亦係族群母語；第二語言係英文同普通話。

歷史
香港喺1840年成爲英國嘅殖民地，以自由港嘅身份，成爲大英帝國嘅轉口港。嚟自英國嘅政府官員同商人都講英文。英國政府喺香港繼續用英語嚟做官方語言，但係喺1974年，《法定語文條例》獲得通過，令中文成為另一種官方語言。1984年《中英聯合聲明》附件一規定，喺將來嘅香港特別行政區，英文會係官方語言之一，呢一點喺1990年《香港基本法》第9條入面得到確認。1997年主權移交之後，英文仍然廣泛噉喺法律同商業領域度用緊，而且幼兒園、小學、中學同大學仍然教緊學生英文。亦都有唔少地方用英文命名，尤其喺香港島就更多。
中文方面，喺1974年通過嘅《法定語文條例》度，宣佈中文係香港另一種官方語言。大多數香港居民嘅母語係粵語旗下嘅廣州話（廣東話、廣府話），政府事實上使用嘅官方語言亦都係呢種，但係《法定語文條例》並冇指定中文要講邊一種漢語變體語言。1984年《中英聯合聲明》附件一規定，喺將來嘅香港特別行政區，中文會係官方語言之一；1987年3月，《法定語文條例》經過修訂之後，要求所有新立嘅法例必須以中英文雙語制定。《香港基本法》第9條確認中文同英文兩者喺香港嘅官方地位。2006年，香港人口達到699萬，其中大約95%係華人嘅後裔，當中大部份人講粵語、客家話同潮州話呢幾種中文語言。至於普通話，作為中國共產黨執政語言，喺1999年，香港教育局已經公開宣傳話長遠要用普通話教中文科，被語言學家包睿舜（Robert Bauer）指責係「收買」學校，但越發引起香港人抗議，反而提升粵語嘅正統地位，甚至促進咗粵語白話文書寫嘅發展。

成效
中文書寫以繁體字爲主。隨住香港同中國大陸交流增多，有啲簡體字、俗體字同埋源自中國民間嘅用語亦傳到去香港，少部份香港人書寫時會喺大量繁體中文之間夾雜少量簡體字、俗體字。有啲學校容許學生喺用中文作答嘅功課同考試度寫簡體字。考評局亦都容許學生喺公開考試度，使用合乎中國國家規範（即係由國家語言文字工作委員會喺1986年所頒佈嘅《簡化字總表》）嘅簡化字。喺一啲遊客區，市面上都會間中見到為大陸旅客而製作嘅簡體字標語同指示牌，不過，如果淨係得簡體字版本而冇同時提供繁體字版本，嗰啲店舖、公司或者機構都會惹起爭議，令唔少香港人覺得到本土語文文化冇受到尊重。繁體字同英文嘅書寫，仍然係香港絕大多數嘅主流。
另外，早年部份香港作家同埋香港傳媒以粵語用字嚟寫出版讀物嘅內文，成為粵語白話文（粵文）。香港警察同法庭整理口供時，需要將證人原話忠實完整噉紀錄低，防止出現歧意而造成法律上證供無效。不過香港早期用嘅繁體中文電腦系統都嚟自台灣，用大五碼嚟到做內碼，產生咗粵文缺字嘅問題，後來這些缺字已經畀香港政府正式收入香港增補字符集入面，成為字集裏面嘅粵語字，而且向國際標準化組織補完，作為ISO 10646同Unicode標準嘅一部份。而家，粵文缺字嘅問題基本上已經解決。唔只喺日常嘅電腦同網絡通訊度，粵文佔咗主導位置，近年更加有粵文文學雜誌、粵文翻譯等等出現，粵文書寫到而家已經蔚然成風，喺坊間、文藝界同語言學界都大行其道。

使用
粵語係嶺南地區居民一路以嚟嘅主要母語同地區通用語，由香港開埠初期到而家，就一直係香港市區嘅主要語言，亦係今日大多數香港人嘅母語。
香港近九成人口都係以粵語嚟做母語同埋最常用語言。香港由於大部份場合都唔使用普通話，所以好多香港人嘅普通話都只有基本簡單交流嘅水平，從來唔用普通話嘅人亦都好常見。
英語方面，一般受過中學至高中教育嘅人都掌握基本嘅英語，可以簡單溝通。
兩棲戰

兩棲戰 (英文：Amphibious warfare) 係一種進攻式嘅軍事行動，依家通常都係用海軍嘅船嚟上一個敵人控制住嘅沙灘岸。歷史上，例如一戰嗰陣，海軍陸戰隊會用細嘅潛水艇或者充氣嘅艇嚟上岸。
喺大英帝國，兩棲戰又會叫做“Combined Operations”，即係：包含哂海軍、陸軍、同埋空軍嘅行動。
自從20世紀以嚟，軍事學家一般都認同，軍隊經過海灘上岸，係最複雜嘅軍事行動。呢種行動需要有空軍保持住制空權、海軍開住槍火、唔同嘅船亦都要維持住穩定嘅物流。最後，行動亦都需要有陸軍負責準備好喺陸地上面打仗。
打兩棲戰嘅目標，一般都係要打破敵人對個岸邊嘅控制，跟住之後再打入埋陸地。因為兩棲戰嘅複雜同埋麻煩，所以計劃時間比較長，同埋需要嘅情報比較多。雖然佢哋好多時候，都係會先上海灘，不過如果能夠掌握得到個軍隊，有時係可以直接喺城市上岸。
兩廣縱隊

兩廣縱隊（粵拼：loeng5 gwong2 zung1 deoi6）係國共內戰時期中國共產黨以撤咗去山東嘅原廣東抗日遊擊隊東江縱隊作爲基礎組建嘅野戰部隊。組建後先被第三野戰軍管；由山東南下進軍廣東嗰時，由第四野戰軍管。
傅崐萁

傅崐萁（1962年5月8號—）係中華民國政治人，前花蓮縣縣長，現任縣長徐榛蔚老公。
傅榆

傅榆（1982年9月20號—）係臺灣女導演。佢响國立政治大學廣電系、國立台南藝術大學音像紀錄研究所畢業。2018年佢攞到第55屆金馬獎最佳紀錄片。
傅榆阿爸係馬來西亞華人。阿媽係印尼華人，9歲搬到臺灣住。
2018年，傅憑講學運領袖陳為廷同中華人民共和國留學生蔡博藝嘅紀錄片《我們的青春，在台灣》，攞到臺北電影節最佳紀錄片、第55屆金馬獎最佳紀錄片。

金馬獎風波
佢响金馬獎頒獎禮度話：「我真的很希望有一天，我們的國家可以被當成一個真正獨立的個體來看待。這是我身為一個臺灣人最大的願望。」台下報以掌聲同喝彩。
呢番言論被指傾向台灣獨立而引發爭議，其後各界發表對呢番言論嘅支持或批評。2019年，中國大陸同埋香港多名導演同演員因為噉宣佈唔參加第56屆金馬獎。
傅政華

傅政華（粵拼：fu6 zing3 waa4；簡化字：傅政华；1955年3月13號—）係中國官員。2013年3月，佢做公安部副部長（部長級）、公安部黨委副書記。嚮2015年起，傅先生兼做610辦公室主任，並嚮2018年被任命為司法部長。
傅昭儀

傅昭儀（前1世紀—前2年2月21號），河北邯鄲人，係漢元帝嘅昭儀，亦係哀帝劉欣嘅阿嫲。前7年5月，成帝病死，佢扶持劉欣做皇帝後成為咗皇太太后。
傅洛

傅洛（葡文：Floro Bartolomeu da Costa，1876年8月17號—1926年3月8號）係巴西醫生同政治人，西塞羅神父嘅政治盟友。
傅智恆

傅智恆係台灣時代力量政治人物，2022年曾經代表時代力量參與臺中市第四選舉區議員選舉，但未能當選。
傅楚惠

傅楚惠（英文：Olivia Fu，1977年9月28號—），原名傅子欣，又曾經叫做傅楚卉，係香港女演員，為前香港電視網絡同無綫電視合約藝員。曾經參與1998年度香港小姐競選，但落選。1999年，佢參與第13期無線電視藝員訓練班而加入無綫電視。此外，曾經同潘芝莉輪任六合彩節目主持。2002年，佢被無綫電視派到兒童組主持細佬節目《開心小跳豆》。2004年，傅楚卉約滿離開無綫電視。2006年，同拍拖八年嘅男友拉埋天窗，2007年生咗個女Chole。2012年，佢加入香港電視網絡，2013年約滿香港電視網絡後離開。
傅斯年

傅斯年（1896年3月26號—1950年12月20號），字孟真，山東聊城人。係中華民國嘅學者、教育家、作家。佢亦係第6任北京大學、第4任臺灣大學嘅校長同埋中央研究院第一屆院士。
兩廣

1900年嘅兩廣地區，綠色係外國租界或者割讓地方。
兩廣係中國地區名，一般嚟講包含廣東、廣西同海南。

由來
廣東（包海南島）同廣西呢種分法，首先出現喺大明，而將兩個行省睇成一個地區合稱「兩廣」就要去到明代宗景泰三年（1452年），大臣于謙奏請設「兩廣總督」呢個職位，喺明憲宗成化六年（1470年）定制，治所設喺廣東同廣西交界嘅梧州，頭一任兩廣總督為韓雍。
呢個制度畀大清沿用。
兩岸三地

兩岸三地（粵拼：loeng5 ngon6 saam1 dei6）係指臺灣海峽兩岸嘅臺灣、中國大陸同埋香港澳門呢三笪地方。「兩岸」係指台灣海峽嘅兩邊，由中華人民共和國政府統治嘅「中國大陸」同由中華民國政府統治嘅「台澎金馬」；「三地」指兩岸以外嘅香港，有時重包埋澳門，「三地」就解成「港澳地區」，又可以嗌「兩岸四地」。

簡稱
中港臺、陸港臺、港陸澳、陆港澳、臺港澳、港澳臺、港澳、中港、陸港、港臺、兩岸。當中「中」同「陸」指中國大陸，通常唔包香港、澳門，“港”指香港，“澳”指澳門，“臺”、“台”指臺灣，其中「臺」即使係傳統漢字圈都成日簡寫做「台」。而「港澳台」即係香港、澳門同埋臺灣噉解，港澳臺同中國內地有區別。由於地區關係或者政治問題，會省略澳門成「港臺」。臺灣會用「中港澳」嚟指稱由中國共產黨控制緊嘅疆域，啦掕事務就由中華民國大陸委員會負責處理。

自由民主指數
下面份表列咗自由指数列表四大主流自由民主指標兩岸三地分數：自由之家發布嘅世界自由度指數、傳統基金會發布嘅經濟自由度指數、無國界記者組織發布嘅新聞自由指數、經濟學人資訊社發布嘅民主指數。

評級
註：《經濟自由度指數》原本對中国管治港澳地區視為獨立經濟體而有獨立評分。但自2021年起將兩地視為中國城市，不再評級。
兩廣共和國

兩廣共和國講嘅係自從1900年由時任港督卜力同埋革命黨人孫中山等等嘅人提出策動時任兩廣總督李鴻章「割據兩廣，叛清獨立，自任總統」後進，而成立嘅一個共和政體設想。
兩層扭計骰

兩層扭計骰（英文：Pocket Cube），又叫口袋扭計骰、迷你扭計骰、小扭計骰、冰塊扭計骰，係2×2×2立方體結構嘅扭計骰。本身只得8個角塊，冇其他結構嘅方塊。結構同三層扭計骰相近，可以以復原三層扭計骰嘅公式去復原。

變化
8個角塊嘅位置都可以進行任意互換（8!種狀態），而角塊嘅方向有7個可以自由選擇（即37種狀態）。如果喺空間中旋轉就唔計算方向不同而狀態相同嘅扭計骰，實際上嘅準確狀態數重要除番24。所以二階扭計骰嘅總狀態數應該係：
二階扭計骰嘅最遠復原距離（即最需要最多步驟復原嘅狀態）係11次全旋轉，或者14次普通旋轉，個結果可以喺電腦用Brute Force算法計出。
兩岸和平發展聯合總會

兩岸和平發展聯合總會係一個親中派，主張台灣作為中國嘅一部分嘅組織，喺2007年成立。有時佢哋會舉辦『和平發展論壇』，鼓勵中國同台灣加強協作發展。
兩妻時代

《兩妻時代》（Marriage of Inconvenience，前名《第三類暗戰》）係香港電視廣播有限公司時裝劇集，由歐陽震華、湯盈盈、梁靖琪、黃浩然、陳國邦、羅敏莊、楊婉儀、陳芷菁主演，監製黃偉聲。呢套劇喺2007年11月26號首播，一共20集。
兩岸服務貿易協議

《兩岸服務貿易協議》，簡單叫服貿，係中華民國政府同中華人民共和國政府跟《海峽兩岸經濟合作架構協議》第四條簽嘅服務貿易協定。學生反對國民黨控制嘅立法院唔去審查清楚就通過同中國大陸簽《兩岸服務貿易協議》，就爆發咗太陽花學運。
兩岸關係

兩岸關係，全名台灣海峽兩岸關係，係指台灣海峽兩邊嘅中國大陸同台灣之間嘅關係，特別係指1949年兩岸分治（中文：兩岸分治）後中華人民共和國政權同中華民國政權之間嘅關係。
八橋

八橋（日文：八ツ橋(yatsuhashi)），係種日本和菓子，京都特產，材料主要係米同砂糖，整成三角形嘅餅，唔少都會包埋甜餡入去。
八段錦

八段錦係起源自古代中國嘅一種健身方法，主要由八種肢體動作組成，重涉及到氣息調理。有啲人會將八段錦歸類做氣功一種，所以叫八段錦氣功，亦有歸類做中國武術一種。
八模兵團

八模兵團係香港𡃁模組合，2009年成立，拍過寫真集，而家已經拆伙各有各發展。
八步

八步係中國廣西賀州一區，面積5334平方公里，人口90萬。
八殿都市王誕

八殿都市王誕，減筆寫做八殿都市王𧩙、八殿都市王旦，係八殿都市王嘅寶誕。寶誕響四月初一。
克里斯蒂安四世

克里斯蒂安四世（1577年4月12日—1648年2月28日）係一個丹麥政治人。
克里米亞共和國

克里米亞共和國（俄文：Республика Крым，拉丁化：Respublika Krym），係俄羅斯宣稱嘅共和國，最初喺2014年3月克里米亞危機期間，聲稱由烏克蘭獨立同眠加入俄國。個共和國嘅國土係位於克里米亞半島，不過唔包塞凡堡。
截至2024年，成個克里米亞半島都仍然係由俄羅斯控制，所以個共和國依家係屬於事實上嘅政權。
克里米亞危機

克里米亞危機係2014年初開始烏克蘭同俄羅斯就克里米亞半島歸屬問題爆發嘅國際危機。克里米亞親俄武裝分子因為唔滿意烏克蘭政府親歐盟，所以喺俄羅斯暗啞底幫手之後，趕走晒當地烏克蘭官員，搞咗個所謂公投後宣告成立克里米亞共和國，然後加盟做俄羅斯一部分。呢件事並無受聯合國同絕大多數國嘅認可，而西方國家亦開始對俄羅斯實施制裁。
克里斯汀·阿曼普

克里斯汀·阿曼普係一個英國新聞工作者、作家、駐地記者。
克里特海

克里特海（Sea of Crete）係地中海嘅海，北面係愛琴海，南面係克里特。
克里斯蒂娜女王

克里斯蒂娜女王（瑞典文：Drottning Kristina，1626年12月18號—1689年4月19號），係瑞典瓦薩王朝時代嘅君主，古斯塔夫二世·阿道夫嘅亞女。1632年11月6號老豆戰死後，佢繼位做女王。1654年6月6號佢因為改宗咗天主教而退位，之後定居喺羅馬。
Villemotier

Villemotier係法國嘅一個市鎮，位置喺安省。
Villemoustaussou

Villemoustaussou係法國嘅一個市鎮，位置喺奧德。
Villemoyenne

Villemoyenne係法國嘅一個市鎮，位置喺奧布。
Villemur-sur-Tarn

Villemur-sur-Tarn係法國嘅一個市鎮，位置喺奧斯坦尼大區嘅上加龍。
Villemorien

Villemorien係法國嘅一個市鎮，位置喺奧布。
Villemorin

Villemorin係法國嘅一個市鎮，位置喺濱海沙藍特。
Villemontoire

Villemontoire係法國嘅一個市鎮，位置喺埃納。
Villemus

Villemus係法國嘅一個市鎮，位置喺上普羅旺斯阿爾卑斯。
六友堂文學賞

六友堂文學賞（韓文：육우당문학상／六友堂文學賞 Yog‘undangmunhagsang），又叫做六友堂文學獎，係南韓嘅文學獎，2013年4月1號首次頒發，以紀念韓國同性戀人權運動家尹賢碩（六友堂）。
個獎每年4月由同性愛者人權連帶負責頒發。
六十四分音符

音樂上，六十四分音符（美式英文：Sixty-fourth note，英式英文：Hemidemisemiquaver或者英式英文：Semidemisemiquaver）嘅音符時值係全音符嘅六十四分之一。佢嘅長度係卅二分音符嘅一半，一百二十八分音符嘅兩倍。佢個樣係實心卵形，加支柄，柄尾右面加四條尾。如果響中間綫以上，柄向下，四條尾彎上。中間綫或者以下，柄向上，四條尾彎落。如果有幾個八分音符或者十六分音符或卅二分音符音或六十四分音符等等之下嘅音符，就會唔畫條尾，每條尾改用支擔連住。
幾個六十四分音符連埋一齊
六十四分休止符係同六十四分音符咁長嘅休止符，個樣似個四細7字上下連埋，上7放響第一間同第二間度，中上7放響第二同第三間度，中下7放響第三間同第四間，下7放響第四間同下加一間。
六十四分音符響音樂上好少見，通常只係用響慢嘅樂章。
六十四邊形

六十四邊形係由64條邊組成嘅多邊形，內角總和11,160度。
六十四位元

六十四位元（64-bit）係指喺電腦運算上有 64 個位嘅（二進制）整數、記憶體地址、同數據。
六分儀

六分儀係種架撐，主要用嚟度天體同地平線之間嘅角，幫手導航定位。皆因佢弧度係六分之一個圓周，所以叫六分儀。
六分儀座

六分儀座（Sextans）係家下八十八西洋星座之一。佢響天球赤道一帶，佔天球面積314平方度。地球北半球來講，六分儀座係春天嘅星座，即係春夜會見到。肉眼可以睇到嘅星，約莫25粒到。六分儀座比較暗，無光星。
六十進制

六十進制係逢60進位嘅進位制，通常用返十進制0到59嘅數值記數，主要係時間同角度用。
六南

六南係對漢語族南方各語嘅統稱，特別意指傳統上嘅吳語、粵語、閩語、客語、贛語、湘語邇啲語言。
六十四卦

六十四卦（英文Hexagram）係中國經典《易》裏便嘅圖象，用來占卜用。每一卦都係兩個八卦卦象一上一下咁合成，上三爻加下三爻合成六爻；上叫上卦或者外卦，下叫下卦或者內卦，上下咁埋一卦。每卦都有自己嘅卦辭，每爻都有爻辭。咁六十四卦就有卦辭六十四，爻辭三百八十四。

卦名
易經分將六十四卦，分上下經記住。上經記三十卦，下經記卅四卦，卦卦都有一個名。此外重有個易記嘅名，方便記住個卦象，例如，【乾】就叫【乾為天】，【蒙】就叫【山水蒙】。就好似【山水蒙】咁，外卦係艮，艮即係山，內卦係坎，坎即係水，山水蒙就咁嘅意。其他重有【乾為天】、【離為火】等等。

剝復無妄大畜頤，大過坎離三十備。

小過既濟兼未濟，是為下經三十四。
出處：朱熹《周易本義〈卦名次序歌〉》
三浦雄也

三浦雄也（1989年4月2號—）係日本足球員，司職守門員，效力長崎成功丸。
三浦龍輝

三浦龍輝（1992年5月17號—）係日本足球員，司職守門員，效力磐田山葉。
三浦知良

三浦知良（1967年2月26號—）係日本一足球員。
三浦知良1990年9月26號首次代表日本足球代表隊，對孟加拉足球代表隊。1993年成為日本首位攞到亞洲足球先生榮譽嘅球員。2000年退出日本足球代表隊，期間一共為日本隊出場89次，射入55球。
三浦知良而家保持住日本職業足球聯賽（日職）最年長出場球員紀錄（2019年3月23號FC橫濱對FC岐阜，50歲零25日），同埋日職最年長入波紀錄（2019年3月12號FC橫濱對群馬草津溫泉，50歲零14日）。其中後者俾健力士確認為足球聯賽最年長入波紀錄。
三浦祥朗

三浦祥朗（1977年3月24號—）係日本嘅一個男配音員。

配音作品一覽
呢個表唔完整，歡迎加料。
三浦雄介

三浦雄介（1991年8月27號—）係日本足球員，司職中場，效力過YSCC橫濱。
三浦理惠子

三浦理惠子 ，係日本嘅一個女藝人同埋配音員。
三浦雅子

三浦雅子 ，係日本嘅一個女藝人同埋配音員。
前60年代

前60年代係指前69年去到前60年之間嗰十年嘅年代。
凌菀蔚

凌菀蔚（Rosemary Ling，1999年—），係香港女模特兒，2021年獲選代表香港參選2022年第60屆國際小姐，喺民族服飾環節打入8強。
凌菀蔚大學讀香港大學媒體及文化研究系。
凌雲寺

凌雲寺（Ling Wan Monestery）係香港八鄉石崗東面觀音山上一座寺，舊名凌雲靜室，係香港最著名三大古剎之一。大明初期，岑田望族鄧洪義個仔，為咗庶母黃氏奉佛靜修而建。喺2010年1月22號被評為香港三級歷史建築。

起
座寺約莫喺明宣德年間（1426年到 1435年）起嘅，或明朝永樂三年（1405年） 。
凌雲

凌雲係中國廣西百色一縣，面積2306平方公里，人口18萬。
凌雲志

凌雲志係一個中國畫則師，江蘇南京人。1928年5月，佢曾經為咗講服啲老細喺廬山起棟東方式嘅別墅而切斷自己條㞗。個舉動終於打動咗班老細，因此廬山先有東方式嘅別墅。
凌空塔

凌空塔，位於中國甘肅省平涼市崆峒區，係一個省級文物保護單位，屬於古建築。
凌空塔嘅歷史年代係明朝。
凌空路站

凌空路站係上海地鐵2號綫一個地鐵站，喺浦東新區。個站2010年4月8號啟用。
凌緣庭

凌緣庭，香港建制派（商界親中派）政治人、生意人，擁有測量師專業資格，亦係1991年國際華裔小姐競選冠軍。

選舉經歷
喺2021年9月，佢當選成為香港特别行政區選舉委員會酒店界委員。
凌遲

凌遲係舊時中國一種死刑，春秋時代已經開始用，手法係將犯人嘅肉逐少逐少咁割落嚟，要割幾百次以上，斷氣前要受好耐嘅痛，到1905年（大清光緒三十一年）先至廢除。
勒克斯

勒克斯（lux，符號：lx）係國際單位制嘅照度（Illuminance）單位，用嚟表示每單位面積嘅光通量。
1 勒克斯等於 1 流明每平方米。用數式表達係：
1 勒克斯 = 1 流明/平方米 = 1 坎德拉·球面度/平方米（1 lx = 1 lm/m2 = 1 cd·sr·m–2）。
勒加洲

勒加洲，舊時香港一島，近新界西貢市東北便，因西貢市填海，沒入填地。
勒士啤梨汁

勒士啤梨汁係用勒士啤梨榨出嚟嘅果汁嘢飲，呈紅色。
勒地方士

勒地方士（法文：La Défense）係法國巴黎一笪地方，面積1.6平方公里，係個商業區，出名建築有新凱旋門。
勒天拿

勒天拿（粵音：lak6 tin1 naa4，意大利文：Latina）係喺意大利勒天拿省嘅首府。面積加埋277平方公里，2011年有119,895人喺呢度住緊。
UCDOS

UCDOS係北京希望（而家係中科希望）公司出嘅系統，亦係中國大陸早期嘅中文系統之一，1987年發佈，1998年停止開發。佢基於MS-DOS系統下開發，屬下嘅希望漢字系統亦比較出名下。
微軟公司喺1994年落戶中國大陸之前，多數有電腦啲機構最興用呢個系統，早期嘅金山WPS（而家嘅WPS Office）同FoXBaSe（而家係Visual FoxPro）數據庫成日靠佢食飯。1996年試過霸咗中國大陸足足72%嘅系統市場，最新版本亦係1997年發佈到7.0版。不過花無百日紅，隨住作者鮑嶽橋喺1998年離開希望公司，令UCDOS一度停止開發。加上Windows後續之作出咗帶中文環境嘅DOS系統兼PC-DOS推出咗中文版，及後嚟嘅Mac、Linux、安卓、iOS等一系列新嘅系統衝擊。好多UCDOS用家都一窩蜂噉轉嗮去其它平台入面，令UCDOS嘅使用同銷售量勁跌到冇人用嘅地步。
2012年4月29號更加同UC瀏覽器發生咗商標侵權糾紛，後嚟經過審理，中科希望出嘅UCDOS同優視出嘅UC瀏覽器，兩者係對自身嘅業務或產品嘅描述性使用，唔關商標事；或凈用咗個「U」字，同「UC」無關；或冇證據點用「UC」嘅標記法，加上中科希望同優視之間提供嘅服務目的、內容、方式、對象等一系列方面都唔拉更而敗訴。
UCSD Pascal

UCSD Pascal 係喺 UCSD p-System 度行的嘅Pascal 程式語言系統，UCSD p-System 係一個可移植嘅、高度機器獨立嘅作業系統。UCSD Pascal 喺 1977 年首次發布。佢係喺加州大學聖地亞哥分校 (UCSD) 開發。
UFODJs

UFODJs，全名Ultra Funky Origins，係一對新晉嘅唱片騎師組合、音樂製作人，由DJ Tommy同DJ Galaxy組成。佢哋扮成兩隻嚟到地球嘅外星人UV & UI，着住adidas嘅衫同鞋、戴住「外太空騎士」頭盔嚟創作音樂同捽碟，並參與Top100 DJs競選。佢哋重響6月1號喺北京居庸關舉辦嘅2014長城音樂節道現身。

成員
DJ Tommy ，著名DJ，1991年、1992年、1996年香港DMC DJ大賽冠軍同1996年度 Technics 世界DJ大賽嘅亞軍。
DJ Galaxy，知名DJ、農夫製作音樂，係1998年、1999年香港DMC DJ大賽冠軍。

外星人形象
UFODJs扮嘅UV同UI，係兩隻流浪嘅外星人，從1960年就一直存在響人類嘅世界，佢哋一直偽裝成人類無被人發覺。UFODJs用人類無法想像的視界去顛覆人類對外星人同音樂嘅認識。
UD Kazet

UD Kazet（UD・カゼット）係日本UD Trucks喺2014年9月11號發售嘅一款輕型貨車，佢本身作為Condor嘅後繼版本（第六代五十鈴Elf嘅OEM版本）推出。
UD Trucks

UD Trucks（UDトラックス株式会社）係日本一間巴士及貨車製造廠。
UD Trucks業務喺1935年開始，當時名叫日本デイゼル工業株式会社，初時係出柴油引擎。公司喺1942年改名叫鐘淵デイゼル工業，1946年改名叫民生産業。
1950年5月1號，巴士及貨車生產業務分裂成Minsei Diesel Industries（民生デイゼル工業株式会社）。1953年日產汽車收購Minsei Diesel Industries股權，Minsei Diesel Industries喺1960年改名Nissan Diesel Motor Co., Ltd（日産ディーゼル工業株式会社；譯成UD大實力或日產柴油）。
2007年，Nissan Diesel成為富豪集團全資附屬公司。2010年2月1號，Nissan Diesel改名為UD Trucks。
2019年12月18號，富豪同埋五十鈴簽署諒解備忘錄，喺商用車方面組成戰略聯盟，而富豪亦會將UD Trucks嘅股權轉嗮畀五十鈴。股權交易最終喺2021年4月1號完成。
UNB

UNB（韓文：유앤비），係韓國嘅一隊男子歌唱組合。
前前前世

《前前前世》（粵拼：cin4 cin4 cin4 sai3，日文：前前前世）係日本樂隊Radwimps嘅歌，喺2016年7月25號由EMI Records Japan度發賣。呢隻歌係電影《你的名字。》嘅四首主題歌之一。
前列腺

前列腺（英文：prostate）舊時又叫攝護腺，係男人同一啲公嘅哺乳動物嘅生殖腺，負責製造濃厚嘅精液混合精子再射出體外，屬男性生殖系統嘅一部份。

解剖
前列腺係一個圓錐形腺體，形狀同大細都好似一粒合桃仁，位於骨盤裏面膀胱下面、前後左右四面包圍住尿道，被佢喺中間穿過。男仔嘅前列腺未發育，要到青春期佢先慢慢增大，到老人時開始退化。
由於前列腺後面同直腸相鄰，所以做直腸檢查嘅時候就可以摸到前列腺。

功用
前列腺係男性生殖系統嘅外分泌腺，會分泌一啲略帶鹼性嘅液體，結合由射精管運到嚟嘅精子混合成精液；呢啲液會中和殘留喺尿道啲酸性尿，有利精子生存。前列腺又會分泌前列腺特異抗原，促進精子活動。

疾病
最常見嘅前列腺病係前列腺肥大（中文：前列腺肥大），係由於前列腺不斷增生所致；雖然增生係良性，但係肥大會壓住男人條尿道，令到屙尿有困難。
其他病仲有前列腺炎（中文：前列腺炎），有分急性同慢性，同埋前列腺癌。

其他動物
除咗男人之外，只係得公嘅哺乳類動物先有機會有前列腺，例如貓同狗。
前准將官邸

前准將官邸（Ex-Commodore's House），又叫前海軍司令官邸，係香港一座歷史建築物，喺香港島中環寶雲道5號，附近係馬己仙峽道，而家係「母親的抉擇」嘅辦公大樓，喺1985年被列為二級歷史建築，2009年12月18號改評為香港一級歷史建築。

史
呢座建築喺1914年起，原本係香港置地嘅秘書住所，嗰時名叫Iddesleigh。1941年日本佔領香港之後，呢座建築物被日本海軍佔用咗做海軍司令官邸。香港重光之後，呢座建築物被英國皇家海軍佔用，並喺1952年分配畀海軍准將，因此被叫做准將官邸。1979年，呢座建築物移交畀香港政府。1990年，呢座建築就撥畀慈善團體母親的抉擇做嬰兒護理部同住宿特殊幼兒中心之用。

特色
三層高嘅建築物用新古典主義風格起成，科林斯柱、弓型拱、刻有豐富裝飾嘅屋簷同內部華麗嘅裝潢，顯示出建築物擁有人嘅崇高社經地位。建築物正立面頂部嘅華麗三角牆就反映出受到巴洛克建築風格嘅影響。
前任行政長官辦公室

前任行政長官辦公室，係香港政府部門，屬政務司司長辦公室行政署旗下，負責為前任行政長官提供行政支援，可以畀最多三位前任行政長官搞推廣同禮節性嘅工作，同埋同佢哋前官方身分相關嘅活動。
前傳

前傳（prequel）係一類作品，指部作品嘅故仔發生喺打前出嘅一部作品之前。
前元音

前元音（粵拼：cin4 jyun4 jam1；英文：front vowel）係元音一種，指發出個音嗰陣條脷最高嗰點嘅位置偏前，例子有閉前不圓唇元音（用 IPA 寫係 [i]，想像粵拼：i1）。
前件

前件（英文：premise），又或者叫前題，係一個論證當中用嚟推導出結論嗰一部份。
前列腺特異抗原

前列腺特異抗原（英文：Prostate-specific antigen，PSA）係一種醣蛋白酵素，佢係人類KLK3編碼出嚟嘅一種蛋白質。前列腺特異抗原係由前列腺表皮細胞分泌，佢嘅作用係射精嘅時候液化精液，令到啲精子可以自由噉遊。
半田航也

半田航也（1998年9月27號—）係日本足球員，打前鋒位置，效力大分紅溫泉。
半範數

喺數學，特別係泛函分析入面，半範數係「唔使正定嘅範數」，即係話佢符合除咗正定以外所有範數嘅定義。
半總統制

半總統制係種共和制政體，算係總統制同議會制嘅混合體，國家元首嘅總統要同總理領導嘅內閣分享權力。法國係典型半總統制嘅國。
半翅目

半翅目（Hemiptera）係昆蟲綱其中一個目，有8萬個品種，常見嘅種類包括沙蟬、木蝨、蚜蟲、介殼蟲同水蠅等等。
半胱氨酸

半胱氨酸（英文：cysteine，簡寫Cys或者C）係20種天然氨基酸其中一種。佢有一粒手性碳。作爲食物添加劑嗰陣，佢嘅E編碼係E920。
半田陸

半田陸（2002年1月1號—）係日本足球員，打後衞位置，效力山形山神。
半自動波

半自動波係一種介乎自動波同棍波之間嘅波箱，司機可以透過電子系統控制極力子去轉波。
半監督式學習

半監督式學習（英文：semi-supervised learning）係一類機械學習技術，係種訓練過程憑藉啲數據既有標記過嘅又有未標記嘅——通常係一尐標記過嘅數據佮埋大量數據係未標記過嘅。半監督式學習介於非監督式學習（冇噻尐標記數據）戥監督式學習（數據冚唪唥都有標記）。標記數據畀機械學習通常需要帶技能嘅專家來分類憑手動畀啲訓練示例。成本畀隻過程令到完全標記嘅數據集冇可行性，同時未標記嘅數據通常平過。種情況下，半監督式學習有實用價值好大。
一個例子畀半監督式學習係佮練（co-training），其中一或者多部學習器得佮埋訓練喺同一數據集上高，但每部都使一批嘸同嘅特徵，最理想情況下係相互獨立嘅。
另一種方法係建模畀隻聯合概率分佈畀啲特徵同埋標籤嘅。對於啲數據啲未標記過嘅，可以捉標籤睇作係「缺失嘅數據」。啲技術攞來處理缺失嘅數據嘅似Gibbs採樣同埋最大化期望之類都可以使來估計參數。
半神

半神（英文：demigod；粵拼：dem1 mi1 got1）係神話入面成日提到嘅一個概念，指有個人，佢阿爸阿媽其中一方係天神、另一方係凡人－所以呢兩方生嘅細路血統上「一半係凡人一半係神」，而呢啲噉嘅細路通常會有某啲遠超凡人嘅神力。
「半神」嘅概念喺希臘神話同羅馬神話度成日出現，亦有出現喺廿世紀起嘅奇幻故仔裏面。例如希臘神話入面嘅大力英雄海格力斯（Heracles；佢嘅羅馬版係大力神）就係一個半神。佢阿爸係眾神之王宙斯，而佢阿媽係個凡人，海格力斯天生力大無窮，希臘神話有好多講佢事跡嘅故仔。
半群

喺數學入面，半群係閂咗喺可結合之下嘅集合 從而構成嘅代數結構。
半羣嘅運算通常都係用個乘數符號嚟代表嘅，譬如半群運算咗(x, y) 嘅結果係用 或者嚟代表嘅。
半群嘅正式研究係由二十世紀開始嘅。自從1950年代，有限半群嘅研究喺理論電腦科學入面就變得特別緊要，因為有限半群自然噉𪐀有限自動機褦。
井澤詩織

井澤詩織 ，係日本嘅一個女藝人同埋配音員。
井筒陸也

井筒陸也（1994年2月10號—）係日本足球員，司職後衞，效力德島漩渦。
井邊巷

而家嘅井邊巷。舊時元妙觀所謂嘅「蘇井」（喺1949年填平咗）曾經就喺呢條街入面。
井邊巷（粵拼：zeng2 bin1 hong2），以前叫過做井頭巷（zeng2 tau4 hong2），係中國廣東省廣州市嘅一條唔係幾顯眼嘅街道，喺越秀區嘅光孝路差唔多去到西門口嗰邊。呢條街道係一條掘頭巷，好似個「丫」字噉。以前明朝羊城八景之中嘅「琪林蘇井」就係喺呢度附近。

「琪林」同「蘇井」
羊城八景講嘅「琪林」同「蘇井」，實際係有一個典故，因為呢度曾經有間嗌「元妙觀」嘅古代建築響度。其中「琪林」就喺妙觀入面嘅琪林門，「蘇井」就係蘇軾喺呢度嘅慶典挖過嘅井。
井畑翔太郎

井畑翔太郎（1987年2月12號—）係日本足球員，司職前鋒，效力過熊本羅亞素。
井裏汶沉船

「井裏汶」沉船係2003年喺印尼井裏汶海域發現嘅一艘沉船，喺佢入面有成50萬件器皿，中國越窰嘅瓷器就有10萬件，亦都有定窰瓷器同「廣東罐」。
井邑

井邑（韓文：정읍시／井邑市 Jeongeup si */?）係大韓民國全羅北道嘅一個市。
井裏汶

井裏汶（Cirebon）係印尼西爪哇嘅一座城，人口有31萬。
上海地鐵7號綫

上海地鐵7號綫，係上海地鐵嘅地鐵綫路，連接美蘭湖站到花木路站，長44.4公里，總共33個站，2009年12月5號通車。
Template:上海地鐵7號綫
上海地鐵8號綫

上海地鐵8號綫，係上海地鐵嘅地鐵綫路，連接市光路站到沈杜公路站，長37.4公里，總共30個站，2007年12月29號通車。
Template:上海地鐵8號綫
上海地鐵17號綫

上海地鐵17號綫係上海一條地鐵線，全程35.3公里，有13個站，2017年12月30號通車。
Template:上海地鐵17號綫
上海地鐵18號綫

上海地鐵18號綫，係上海地鐵嘅地鐵綫路，連接長江南路站到航頭站，長36.7公里，總共26個站，2020年12月26號通車。
Template:上海地鐵18號綫
上海地鐵5號綫

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|上海轨道交通5号线|small=no|version=|insertversion=|section=}}。上海地鐵5號綫
上海地鐵5號綫，係上海地鐵嘅地鐵綫路，連接莘莊站到閔行開發區站，長17.2公里，總共11個站，2003年11月25號通車。
上海地鐵6號綫

上海地鐵6號綫，編號L4，又叫做浦東輕軌，係上海地鐵嘅地鐵綫路，連接港城路站到東方體育中心站，長32.3公里，總共28個站，2007年12月29號通車。
Template:上海地鐵6號綫
上海地鐵2號綫

上海地鐵2號綫，係上海地鐵嘅地鐵綫路，連接徐涇東站到浦東國際機場站，長64公里，總共30個站，2000年6月11號通車。
上海地鐵2號綫地圖
南寧吳圩國際機場

南寧吳圩國際機場（粵拼：naam4 ning4 ng4 wai4 gwok3 zai3 gei1 coeng4）係中華人民共和國廣西嘅一個機場，喺1962年正式啟用。
南寧街

南寧街（Nam Ning Street）係香港一條行車馬路，響香港島南區香港仔，由成都道開始，去到奉天街，0.5公里長，個名嚟自中國城市南寧。
呢條路呈C形，東面成都道有南北兩個入口，去到西面就要轉入奉天街。另外，呢條路有幾個專線小巴總站。
南屯區

南屯區（粵拼：naam4 tyun4 keoi1）係臺灣臺中嘅一個市轄區。
南寧普通話

南寧普通話，又叫做「南普」，好多南寧人都講噉嘅話。佢係廣西嘅一種普通話變體。從1997年開始，南寧市借助行政手段大規模推廣普通話，然後南寧就有好多人喺公共場所講普通話啦。佢係南寧本地三種話（之一）——南寧白話（即係粵語嘅南寧方言）、南寧壯話同埋南寧平話同普通話嘅融合體，南寧特色非常之重。
學術界都冇人將南寧普通話睇成一種獨立嘅漢語方言，南寧普通話淨係普通話嘅地方變體。
南寧普通話可以分為三種：「夾白」（又叫「夾粵」）、「夾壯」、「夾平」。但係因為平話同白話、壯話都有相似之處，而且講平話嘅人都唔算得好多，所以「夾平」噉嘅講法好少人知。

「夾白」
講「夾白」嘅人大多以白話為母語，但亦有人係因為受到白話影響至講出「夾白」普通話嘅。

語音特點
啲北方佬嘅捲舌音、兒化音基本上冇人講。
部分聲韻母同白話相同。
音高同白話嘅相似，冇輕聲，而且有啲字會發成入聲。

詞彙特點
根據語音對應規律，部分白話詞彙會轉成普通話發音直接講出嚟。

語法特點
語法同白話相似，狀語後置。亦有白話嘅其他好多語法特點。

「夾壯」
大多數「夾壯」嘅人都講北部壯話（北壯），壯話語音對佢哋影響至大。至於詞彙同語法呢，影響就唔算得幾大啦。

文字
「夾壯」嘅南寧普通話一般淨受到壯話語音同語法影響，呢種南寧普通話通常冇特殊文字。
「夾白」嘅南寧普通話有啲詞嚟自白話，所以啲詞就要用粵語漢字寫出。但係其實呢，好多人都鍾意用普通話中讀音相同嘅字替代粵語漢字。比如話「痴屄/屄」（「神經病」之意），好多人會根據佢喺南普中嘅讀音qīhēi寫成「七嘿」、「七黑」、「7嘿」或者「7黑」。好多外地人（包括廣東人）都不知所云。噉嘅原因可能有：講南普嘅人教育程度比較低，因為有文化嘅南寧人好多都睇唔起南普；學校根本就冇白話同壯話教學，普通人唔瞭解自己嘅語言；重有其它好多好多原因，總之一言難盡。

社會地位
南寧有三種本地話：白話、平話同壯話。經過幾十年嘅推普之後，三種本地話受到影響，標準普通話變成普通話嘅地方變體。雖然係噉，南寧重得到「推廣普通話先進城市」嘅稱號。
南寧人好多都認為講普通話好文明噃，所以喺市區已經好難聽到三種本地話囉。好多人，雖然明知人哋同自己講同一種話，都會用南寧普通話同人哋交流。南寧市啲八零後都重有好多識講母語，但係啲九零後淨識南寧普通話。好多南寧居民都唔願意教仔學母語。所以南寧本地三種話逐漸衰弱，變成瀕危語言。
南寧人認為自己講嘅係普通話，只不過係唔正。但因為南寧普通話嘅發音、詞彙、語法實在係太過於地方化，啲外地人士經常以為南寧普通話係南寧本地語言，有啲外省人士重認為係廣西方言。廣西同廣東其他地方嘅人大多數瞭解南寧，普通話水平比較好嘅人就戲稱南寧普通話為「南寧版普通話」。
南寧有啲媒體將南寧普通話睇成南寧城市文化嘅代表。而家南寧電視台同廣西電視台有兩隻節目以南寧普通話播出：〈嘆茶「傾」南寧〉同埋〈南國故事會〉。
因為普通話大行其道，南寧三種本地話正快速消亡。所以南寧民間有啲人話要抵制南寧普通話，同時「講標準普通話，講標準白話」（標準白話係唔受普通話影響嘅標準南寧白話）。
南寧機場高速公路

（中國高速公路代碼：G7211；壯文：Namzningz Gihcangz Gauhsuz Goengloh）係中國廣西壯族自治區南寧市嘅一條高速公路，喺江南區入面。佢既係連接南寧吳圩國際機場同南寧市區之間嘅緊要道路，又係出入中越邊境嘅其一緊要通道。
高速喺開通無耐，成日俾南寧當地啲街坊話佢做「廣西第一路」。

工程
呢條高速公路喺1999年12月10號開始喐手起，一直到2000年9月11號先至搞掂，2000年9月28號正式通車。
南小市口街

（簡化字：南小市口街；普通話讀音：nánxiǎoshìkǒujīe）係中國北京嘅南北走向馬路，喺東城區。南邊從廣渠門外大街開始，一直去到北邊嘅東花市大街。

敘述
全長400m，闊18米，雙向2車道。
南寧話

南寧白話，南寧市區裏底嘅粵語方言，屬於粵語邕潯片。
南寧平話，主要分布喺南寧市郊區嘅平話方言。
南寧壯話，分佈喺南寧市裏底嘅壯話，其中有邕北壯話同邕南壯話。
邕州官話，分佈喺南寧市區裏底嘅西南官話方言，而家又叫做下廓街官話。
南寧普通話，含有南寧地方方言特色嘅普通話。
亞歷山大丹尼士Enviro 300

亞歷山大丹尼士Enviro 300（Alexander Dennis Enviro 300），原本叫TransBus Enviro 300，係一款由英國亞歷山大丹尼士（同佢嘅前身TransBus International）出嘅一款低地台單層巴士，喺2001年亮相，係第一款推出嘅TransBus/亞歷山大丹尼士Enviro系列巴士。

設計
Enviro 300底盤係用同飛鏢SLF相似嘅後置引擎佈局，即係引擎係打直擺喺車尾中間。架車有兩隻長度可以揀，包括11.8米（通常稱為12米）同埋12.5米；佢可以配康明斯ISBe六氣缸引擎，經Voith、Allison或者ZF波箱去行尾軸。
Enviro 300可以用原廠車身以達致底盤車身一體化，車身部分設計係源自Plaxton放棄咗嘅Bus 2000概念車身（車嘴設計喺2003/2004年改咗少少）。而底盤亦可以配東蘭開夏/Darwen/Optare Esteem車身（已經喺2009年停產）。由2007年開始，Enviro 300車身設計經過修改，改為沿用同廠Enviro 200嘅設計，而呢隻車身亦可以配猛獅18.240（代號A69）、富豪B7RLE同埋Scania K230UB底盤。
2011年，Enviro 300改到符合歐洲委員會嘅Whole Vehicle Type Approval標準（簡稱ECWVTA）。
2012年，亞歷山大丹尼士同埋Scania決定合作出大型單層天然氣巴士，架車用Scania K270UB底盤同埋Enviro 300車身（又叫Enviro 300SG，SG解做Scania Gas）。

訂單
配東蘭開夏Esteem車身嘅Enviro 300
Enviro 300自推出以嚟銷路一直唔高，不過英國大規模嘅巴士集團Stagecoach、Arriva同埋第一集團都有買過。2005年亞歷山大丹尼士推出Enviro 300嘅校巴版本，喺英國賣出咗幾十架，而愛爾蘭嘅Bus Éireann亦買咗12架。
英國嘅Courtney Coaches喺2006年接收咗兩架配東蘭開夏Esteem車身嘅Enviro 300，但其後再冇呢個配搭嘅巴士出廠。
TransBus曾經將左軑版Enviro 300運去北美洲同埋荷蘭推廣，但收唔到訂單。

Enviro 300車身配其他底盤
一架猛獅18.240/Enviro 300
英國Stagecoach係唯一引入猛獅18.240/Enviro 300配搭嘅巴士公司，佢喺2008至2010年間接收咗353架。
2008年，首批共45架富豪B7RLE/Enviro 300付運北愛爾蘭嘅巴士公司Ulsterbus。
Stagecoach由2011年開始接收咗78架Scania K230UB/Enviro 300。樣辦Scania K270UB/Enviro 300SG天然氣巴士喺2013年初出廠，Reading Buses喺2013年上半年接收頭批共20架巴士，其後Stagecoach亦有接收同款巴士。

停產
最後一架Enviro 300喺2015年底交咗畀Stagecoach。Enviro 300底盤俾全長11.5米/11.8米嘅Enviro 200 MMC取代。
亞歷山大丹尼士

亞歷山大丹尼士（Alexander Dennis Limited，以前叫TransBus International）係英國一間巴士製造廠，總部設喺蘇格蘭Falkirk。

史
亞歷山大丹尼士嘅前身TransBus International喺2001年1月1號開始運作，公司由Mayflower Corporation同Henlys集團合作成立，包含原本由Mayflower Corporation擁有嘅亞歷山大車身公司同埋丹尼士車廠以及原本由Henlys集團擁有嘅Plaxton嘅業務。其中Mayflower Corporation佔有TransBus七成，而Henlys集團就佔其餘三成。
當時公司有幾間廠，分佈蘇格蘭Falkirk同埋北愛爾蘭貝爾法斯特Mallusk（原亞歷山大車廠）、英格蘭Anston同埋Scarborough（原Plaxton車廠）、英格蘭Wigan（原Plaxton車廠，再之前係Northern Counties）以及英格蘭Guildford（原丹尼士車廠）。
TransBus運作期間，用喺巴士上嘅亞歷山大、Plaxton同埋丹尼士三個牌子陸續俾TransBus取代。2004年3月31號，TransBus連同佢嘅大股東Mayflower Corporation一齊被接管。同年5月17號，TransBus客車及小巴車身生產業務（包括位於Anston同埋Scarborough嘅廠房）俾管理層收購，並用返Plaxton呢個名。四日後，TransBus剩低嘅業務亦俾人收購，並改叫亞歷山大丹尼士。而TransBus喺貝爾法斯特嘅廠就冇人要，冇幾耐之後就執咗。
其後亞歷山大丹尼士做公司重整。2005年1月26號，亞歷山大丹尼士喺Wigan嘅廠執笠。
2007年，亞歷山大丹尼士消防車全線停產。同年5月，亞歷山大丹尼士收購Plaxton，令原本TransBus分開咗嘅業務合番埋。
2012年6月，亞歷山大丹尼士收購澳洲巴士車身廠Custom Coaches。Custom Coaches喺2014年被接管，其後俾上一手收購返。
2016年，亞歷山大丹尼士喺加拿大安大略省Vaughan開設底盤生產線，同埋接收咗Ameritrans（ABC Companies附屬公司）喺印第安納Nappanee嘅廠房。
2019年5月，亞歷山大丹尼士俾加拿大NFI Group以三億二千萬英鎊收購，之後亞歷山大丹尼士嘅生產線就被整合。2020年8月，亞歷山大丹尼士宣佈將底盤生產線由Guildford搬去Falkirk，Guildford廠房只係留返工程同埋開發部。至於喺北美洲嘅廠房，包括喺Vaughan、Nappanee同埋2020年先至設立嘅印第安納Peru廠房，都先後喺2021至2022年關閉。
2022年6月，亞歷山大丹尼士開咗喺Farnborough嘅Trident House，作為工程同埋開發部新址，同時改用新標誌。
亞歷山大丹尼士Enviro 350H

亞歷山大丹尼士Enviro 350H係英國亞歷山大丹尼士出嘅一款大型單層混能巴士，2010年亮相。
Enviro 350H嘅驅動裝置主要擺喺車尾左邊，同一般喺歐洲大陸用嘅單層巴士類似。佢可以配BAE Systems嘅HybriDrive驅動系統，同埋用康明斯ISBe四氣缸引擎發電。
第一架Enviro 350H喺嵌完Hispano Habit車身之後就喺2010年11月搞嘅西班牙FIAA車展亮相，其後架車同另一架同款車身嘅Enviro 350H一齊賣咗去西班牙外島Islas Canarias；而另一架配Custom Coaches車身嘅Enviro 350H就喺2011年喺澳洲現身。2012年英國Stagecoach喺蘇格蘭出咗19架Enviro 350H，用原廠車身，2013年底再出多3架。2013年英國第一集團喺雅息士出咗4架Enviro 350H，用原廠車身。西班牙巴塞隆拿嘅Transports Metropolitans de Barcelona就訂咗12架Hispano Area車身嘅Enviro 350H。
喺2014年，亞歷山大丹尼士推出咗另一版本嘅Enviro 350H，名叫Enviro 350VE（VE解做Virtual electric）。架車喺原本嘅混能系統基礎上，再加上無線叉電系統畀佢喺中途叉電，令佢哋可以大部分時間以全電動模式行車。英國第一集團訂過4架，原本預計2015年付運格拉斯哥，但最後冇咗下文。
南粵先賢館

1985年，嗰時廣東省委副秘書長張漢青發咗封信畀廣東省委話要起呢間博物館出嚟，但因為嗰時冇乜點注重文化而一直冇搞。由於2000年代，越嚟越多人開始注重嶺南文化，廣東省委喺2004年搞五仙觀二期工程時開始關注咗呢個項目，重落實喺五仙觀西邊隔籬搞間博物館出嚟。2007年，嗰時廣東省委常委朱小丹話博物館面積太細，後嚟經過一番討論，最後決定喺五仙觀兩邊搞間南粵先賢館出嚟。
從2010年1月開始，施工方用咗3年時間搞掂嗮拆遷同報批手續，最後喺2013年1月15號奠基，同年7月正式開工，直到2015年12月16號正式搞掂建築架構工程。原先計劃喺2016年5月18號開館，但因為博物館方重喺度徵集緊文物而推遲開放，直到2017年5月17號先至試營運兩個禮拜，本嚟諗住喺同年9月1號正式全面開放，但因裝修未搞掂而一度推遲開放，直到2018年2月8號先至正式全面開放。

飛同開放時間
飛
場館雖然係免費開放，但係入場時必須要噉做：
個人：必須要喺領飛亭攞有效嘅身份證或學生證或老人證排隊攞免費參觀飛，限一人一證一飛入場。
身高＜1.4m嘅細路免票。
團體（＞10人）：必須要提早三日預約，經確定成功之後再按約定時間入去參觀。
開放時間
每個禮拜二到日09:00～17:00
逢禮拜一閉館，但除特殊情況或法定公眾假期之外。
南粵苑

南粵苑（粵拼：naam4 jyut6 jyun2）係中國廣東省廣州市一個旅遊景區，喺番禺區沙灣西南邊嘅紫坭同三善交界，寶墨園附近。佢係一間用咗山水園林同嶺南建築搞埋一齊嚟整嘅大型山水園林景區。

飛同開放時間
公園嘅開放時間係每日08:00～17:30，但園區唔單止賣飛，必須要有埋寶墨園（有包玩南粵苑嗰個）飛先可以入。身高＜1.2m（一定要有全票嘅人陪同）或歲數≥70嘅老坑（要有廣州或佛山嘅老人證）唔使要飛，可以隨時出入。另外，本園區唔受理有關退飛嘅手續（公園有突發情況除外）。
南紀白濱機場

南紀白濱機場（粵音：naam4 gei2 baak6 ban1 gei1 coeng4）係喺日本近畿地方嘅一個機場，喺1968年嗰陣起好兼且開放畀人用嚟搭飛機。
南約郡

南約郡（英文：South Yorkshire），係英國英倫中部一郡，住140萬人，最大城鎮錫菲。
南綾香

南綾香 ，係日本嘅一個女藝人同埋配音員。
南竿鄉

南竿鄉喺閩江口外嘅東海，係中華民國福建省連江縣所屬面積最大、人口最多嘅行政區，連江縣政府都喺呢度。自從馬祖南竿機場起好之後，南竿已成為馬祖地區交通、政治、經濟、教育同文化中心，因此當地人都稱南竿為「本島」。
南竿鄉轄區包括人口聚居嘅主要島嶼南竿島，同黃官嶼、鞋礁、北泉礁、劉泉礁等無人島，都屬於馬祖列島嘅一部分。
南紅海地區

南紅海地區係非洲東北部國厄立特里亞嘅一個地區，喺國土東南，紅海沿岸，同吉布提、埃塞俄比亞接壤。
南紫薇

南紫薇（Lagerstroemia subcostata），又叫九芎，係千屈菜科紫薇屬下嘅植物，主要分佈喺中國大陸、臺灣同日本。
健康心理學

健康心理學（粵拼：gin6 hong1 sam1 lei5 hok6；英文：health psychology）係心理學嘅一門，專門研究健康相關嘅行為（健康行為）。
健康心理學嘅簡單例子有研究人食煙或者飲酒背後嘅心理原因，並且用呢種知識嚟引導人唔好食煙飲酒，又或者研究有咩方法可以引導人喺疫症期間好好噉守社交距離嘅規則。
停車轉搭場

停車轉搭場（英文：Park-and-Ride；法文：Parc relais或stationnement incitatif；簡稱P+R），香港政府叫泊車轉乘停車場，係一種特殊嘅停車場，係公共交通服務嘅延伸。同一般停車場唔同嘅係，停車轉搭場係專門用來俾人將自己嘅私家車停喺道，然後轉搭附近嘅公共交通工具（例如公交車、捷運同通勤火車）嘅。其他人喺道停車可能會罰款或者拖車。乘客一般喺朝頭早將架車停喺停車轉搭場，轉搭公共交通返工或者返學，到放工或者放學之後再搭公共交通返去停車轉搭場攞車。
停車轉搭場一般設喺市郊一帶或者大型城市圈嘅外圍，以減少私家車進入城市圈，造成交通擠塞。
健康100錯

《健康100錯》（英文：100 Health Tips）係香港無綫電視嘅健康資訊節目，由馮盈盈、周奕瑋、黃嘉雯、關楓馨、魏柏豪做主持，喺香港時間2022年6月13號到6月29號逢禮拜一到三22:30到23:15喺翡翠台播。呢個節目會介紹同健康有關嘅謬誤。
健康

健康（粵拼：gin6 hong1）係指生物（尤其係人）喺正常嘅生理同心理狀態，冇任何病痛。
維持一個人嘅健康，一般嚟講需要有均衡飲食、定期運動同充足嘅睡眠，同埋減少同避免唔健康嘅活動，譬如吸煙或者受過度壓力，不過健康並唔係完全可以由人自己控制，例如遺傳病嘅出現。
健康寧飲食

《健康寧飲食》（Charlene Herbal Cuisine）係香港好好制作製作嘅健康同飲食節目，由謝寧、黃靜藍、麥詩敏主持，2023年10月30號到11月17號逢禮拜一到五20:30－21:00喺奇妙電視HOY TV播出。節目會針對唔同病症介紹唔同食療。
停車場

停車場，又叫泊車場，係泊車用嘅場地，功能同車房差唔多，但停車場可以泊多啲車。停車場通常出現嚮交通交匯處，例如火車站、巴士站、商場、屋苑附近。
停車場分為公眾停車場同私家停車場。私家停車場車位係私有財產，業主唔畀外來車停泊；而公眾停車場就開放畀公眾人士，畀錢就可以泊低架車，按小時或者全日計租金。
健康必殺食

《健康必殺食》（英文：You Are What You Eat）係香港無綫電視嘅飲食節目，由陸浩明、鄭衍峰主持，由2023年3月6號到3月22號禮拜一到三22:30到23:05喺翡翠台播出。節目主持會請唔同女藝員同大廚做嘉賓，為唔同主題介紹食材營養同炮製菜式。
健力士世界紀錄

健力士世界紀錄（粵拼：gin6 lik6 si6 sai3 gaai3 gei3 luk6，英文：Guinness World Records）係一啲由私人機構收集嘅世界紀錄，然後結集成書出版，本書叫《健力士世界紀錄大全》。呢本書係由1951年健力士酒廠嘅休比佛（Hugh Beaver）首先諗出嚟，而家已經係全世界最暢銷而有版權嘅書。
健康原因講多D

《健康原因講多D》係香港開電視播出嘅外購節目。節目原版本喺日本朝日電視台播出嘅節目「林修の今でしょ!講座」，經配音同剪接後，自2020年初起逢星期六晚喺HOY TV 77台上播放。節目嘅主持包括林修、齋藤千春、伊沢拓司、福山貴昭等等。
中塚勝久

中塚勝久 ，係日本嘅一個男配音員。

配音作品一覽
呢個表唔完整，歡迎加料。
中壢站

中壢車站喺中華民國桃園市中壢區，係臺灣鐵路管理局縱貫線北段嘅鐵路車站。中壢站係桃園都會區同北臺灣重要嘅公共交通樞紐，係台鐵所有車站總運量嘅第三位。未來將同桃園捷運機場線共站。因應桃園都會區鐵路地下化計畫，現今嘅車站係臨時站房。
中壩站

中壩站係中華人民共和國成都地鐵4號綫一個地下鐵站，喺青羊區光華北三路，2015年12月26號啟用。
中士

中士係軍銜嘅一種，屬士官最二低嘅一級，比上士細，比下士大。
中壢區

中壢區係中華民國臺灣桃園市嘅一個區，面積76.52平方公里，人口41萬。
中埔

中埔係中華民國臺灣嘉義縣一個鄉，人口4.3萬。
中堂

中堂係中國廣東東莞一鎮，面積60平方公里，人口7萬。
中場

喺足球場上，「中場」係中間嗰區。打中場嘅人響球場中間活動，喼著或爭個波嘅控制權，截對手嘅波，發動攻勢甚至乎射波都得。有啲打中場嘅人有較強嘅防守能力，噉咪防守；有啲就打偏前鋒嘅為止為前鋒創造機會。